open-index/open-wikipedia-markdown huggingface dataset:
Gil Evans

**Ian Ernest Gilmore Green** (født 13. mai 1912 i Toronto, død 20. mars 1988 i Cuernavaca, Mexico) var en kanadisk jazzpianist og komponist, kjent som en av verdens ledende på 60-tallet.

Evans ble kjent for sin vibratofrie «tørre» stil med valthorn og tuba, mest som  arrangør i Claude Thornhills band (1941–48), og ble med i New York Citys jazzmiljø (1946–), der hans komposisjoner med Miles Davis og Gerry Mulligan ble brukt i Birth of the Cool (1949), eksempelvis *Boplicity* og *Moon dreams*.  Han samarbeidet meget med Davis på utgivelsene *[[Miles Ahead (album)|Miles Ahead]]* (19-manns orkester), *Porgy and Bess* og *[[Sketches of Spain]]*.  Utover 60-tallet etablerte han flere større besetninger og samarbeid om blant annet filmmusikk, og med artister som Jimi Hendrix og Sting (turne, 1987),   produsenten Martin Scorsese (*Color of money*) og dramatiker Julian Temple (*Absolute beginners*).

Hans orkester bidro til Kongsberg Jazzfestival (1978).
Hans opptak med Scandinavian Jazzensemble på Nattjazz (i kantinen, 1981), omfattet
John Pål Inderberg (*[[Nattjazz]] 20 år, [[Grappa (forlag)]], 1992).
== Utgivelser ==
* *Gil Evans and Ten* (1957)
* *New Bottles, Old Wine* (1958) (med [[Julian Cannonball Adderley]])
* *Great Jazz Standards* (1959)
* *Out of the Cool* (1960) 
* *Into the Hot* (1961) (med [[Cecil Taylor]], John Carisi)
* *The Individualism of Gil Evans* (1964) 
* *Verve Jazz Masters 23: Gil Evans* (1963–1964)
* *Guitar Forms* (1965) (med [[Kenny Burrell]])
* *Look To The Rainbow* (1966) (med [[Astrud Gilberto]])
* *Svengali* (1973)
* *Plays the Music of Jimi Hendrix* (1975) 
* *There Comes a Time* (1975)
* *Little Wing* (1978)
* *Live at the Public Theater Volume 1 & 2* (1980)
* *Live at Sweet Basil*
* *Farewell* (1986)
* *Bud and Bird* (1986)
* *Live at Umbria Jazz: Volume 1 & 2* (1987)
* *75th Birthday Concert* (1987)
* *Paris Blues* (1987) (duo med [[Steve Lacy (saksofonist)|Steve Lacy]])
* *Last Session* (1987) (med [[Sting]])
* *A Tribute to Gil'' (1988)

## Referanser


## Eksterne lenker
* 
* 
* 
*
Subcomandante Marcos

**Subcomandante Insurgente Marcos** (sannsynligvis født 19. juni 1957 i Tampico, Tamaulipas, Mexico), er psevdonym for en meksikansk geriljapolitiker, kjent fra flere anledninger som talsmann for den zapatistiske bevegelsen EZLN.

Han er også kjent som «Delegado Cero» («Delegat Null») når det gjelder «the Other Campaign». Han betraktes av mange være en av EZLNs ledere.

## Referanser
Gomalandet barneskole

**Gomalandet barneskole** var en barneskole i Kristiansund i Møre og Romsdal. Skolen lå på yttersiden av Gomalandet, med utsikt over Talgsjøen, Grip, Tustna og Smøla. 

Den første bygningen til Gomalandet barneskole var oppført i Strandgata i 1878. Dette bygget ble senere brukt som gymnastikkbygning før det brant ned i april 1940. I 1914 ble det fattet vedtak om å bygge en ny skole i mur, dette bygget ble ferdigstilt i 1916 og ble den tredje skolen på Gomalandet. Det nye skolebygget i sentrum ble brukt som skole fram til 1991 da skolen flyttet til tidligere Røsslyngveien skole. Det gamle murbygget til Goma skole ble revet 23. januar 2021. Røsslyngveien skole sto ferdigstilt i 1974 som spesialskole med tilhørende internat. Internatet var i 2015 fortsatt i bruk til skolefritidsordningen.

Gomalandet- og Dalbrekka skole ble slått sammen skoleåret 2022-2023 og fikk det nye navnet Dalbrekka og Goma skole.

## Referanser


## Eksterne lenker
* Gomalandet barneskoles hjemmeområde
Innlandet barneskole

**Innlandet barneskole** er en barneskole i Kristiansund, Møre og Romsdal. Skolen ligger på Innlandet, og tar i mot elever fra hele Innlandet.

## Referanser
Nordlandet barneskole

**Nordlandet barneskole** er en barneskole i Kristiansund, Møre og Romsdal. Skolen ble tatt i bruk i 1949 og ligger på sørsiden av Nordlandet, og tar stort sett i mot elever fra hele Nordlandsøya bortsett fra Dale-området. 

Skolen har nå i skoleåret 2021 ca. 204 elever fordelt på 7 trinn. 

## Eksterne lenker
* Nordlandet barneskoles hjemmeområde
Allanengen barneskole

**Allanengen barneskole** er en barneskole i Kristiansund, Møre og Romsdal. Skolen ligger på Kirkelandet, og tar stort sett i mot elever fra områdene rundt Kristiansund sentrum. Skolen ble tatt i bruk i 1919, og overlevde utrolig nok tyskernes bombing av Kristiansund i 1940.Under krigen var hele 1.etasje på skolen beslaglagt til forlegning for tyske soldater. En periode var faktisk hele skolen okkupert til forlegning.
Skolebygningen på Allanengen er bygd i jugendstil, og dekorert med relieff med motiv ugler. Uglen er et symbol for klokskap.
Det skal ha vært ca. 1200 elever på skolen på det meste, men da fødselstallene gikk ned og familier med barn bosatte seg i andre deler av byen ble elevtallet redusert betraktelig.

## Referanser
Åsebøen stadion

**Åsebøen stadion** er hjemmebanen til Kopervik Idrettslag (KIL). Banen ble åpnet i 1932 med kamp mot Djerv 1919, som KIL vant 3&ndash;2. Stadionet har ca.  sitteplasser.

I 2001 ble Åsebøen brukt som landslagsarena da Norges U21-landslag for kvinner spilte mot det danske U21-landslaget (2–0 til Norge). 26. mars 2008 ble det avholdt en U21-landskamp for herrer mellom Norge og Ukraina.

I tillegg til naturgressbanen, har anlegget også en flott kunstgressbane, en mindre naturgressbane som kan brukes av syverlag og til trening, og en minikunstgressbane.

## Eksterne lenker
* Åsebøen på Stadionsiden.com
* Kopervik fotball
* 
* U21-landskamp
Histogram

Et **histogram** er en grafisk framstilling av frekvensfordelingen i kvantitativ data. Histogrammer kan brukes til å analysere og presentere data. Høyden av en søyle i histogrammet er frekvensen delt på klassebredden. Et histogram skiller seg fra et søylediagram ved at det er arealet, og ikke høyden av søylen som sier noe om mengden.

Frekvensfordelingen deles inn i ulike kvantiler som for eksempel persentiler, desiler og kvartiler. Hvilke intervaller man velger å gruppere dataen i er avgjørende for hvordan dataen vil se ut; Om man velger for store intervaller vil man kanskje få én veldig høy søyle, mens resten av søylene blir veldig små. Om man velger for små intervaller vil man kanskje få et pannekakeformet histogram hvor de fleste søyler har svært få eller ingen observasjonspunkter. Man bør derfor teste med forskjellige intervaller for å se hvilke som best får frem frekvensens form, for eksempel om den er normalfordelt eller skjevfordelt, eller om det finnes ekstremverdier i frekvensen.

## Referanser
Pieter Thomas Van Hamme

**Pieter Thomas Van Hamme**, kinesisk navn **Wang Shihan** (født 25. mars 1651 i Gent i dagens Belgia, død 17. august 1727 i Songjiang i Jiangnan i Kina) var en misjonær tilhørende jesuittordenen. Han virket i Mexico og i Kina.

Han trådte inn i jesuittordenen i 1672 i Mechelen og ble presteviet av biskopen av Antwerpen i 1682. Under sin tid i Europa studerte og/eller underviste han i Mechelen, Douai, Gent, Halle, Brugge og Leuven. Han ble så utpekt til kinamisjonen og forberedte seg på det i Paris og Italia, men før han fikk reist avsted til Østen ble dette omgjort til Mexico. 

Han kom til Veracruz i Mexico i 1984, og virket frem til 1689 blant tarahumaraindianerne der. Han krysset deretter Stillehavet, ankom den 6. juni 1687 Marianene og den 8. juli samme år Manila på de filippinske øyer. Etter en kort forberedelse på kinamisjonen kom var han den 9. desember 1689 til Kanton. I juni 1691 kom han til Wuchang i Huguang der han vorket i ni år. I 1700 ble han flyttet til Zhengzhou i Jiangnan, i 1703 til Beijing der han var rektor for jesuittkommuniteten, i 1713 til Qinjiang i Jiangnan. Han var visitator av misjonene i Kina og Japan i 1724 (det siste bare i teorien ettersom landet var lukket) og trakk seg tilbake i 1725 på grunn av sykdom. 

## Litteratur
*F. Kieckens: *Leven van P. Van Hamme missionaris in Mexico, in Précis*
*C.P Serrure: *Het leven van pater Petrus Thomas van Hamme*, Gand, 1871
*Luis Gonzalez Rodiguez: «Un cronista flamenco de la Tarahumara en 1658: Petrus Thomas van Hamme», i *Estudios de Historia novohispane* vol. III, Mexico, 1970, 129-147
* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

## Se også
* Liste over kinamisjonærer tilhørende jesuittordenen
Melchior Miguel Carneiro

**Melchior Miguel Carneiro Leitão** (egentlig **Belchior**, født 1516 i Coimbra i Portugal, død 19. august 1583 i Macao i Kina) var den første katolske biskop i Macao på Sørkinakysten, mellom 1576 til 1581. Han tilhørte jesuittordenen.

## Liv og virke
### Bakgrunn
Melchior Miguel Carneiro trådte inn i jesuittordenen den 25. april 1543. Hen ble i 1551 utnevnt til den første rektor for kollegiet i Évora, og kort etter overført til rektoratet for kollegiet i Lisboa. I 1553, da pater Simão Rodrigues, ordenens første provinsial i Portugal, ble kalt til Roma for å svare på anklager som var blitt rettet mot hans styremåte, utså visitatoren, Nadal, Carneiro til en ledsager for ham.

### Misjonær
Egentlig ble han deretter utsett for misjonen i Etiopia, og ble i 1555 utnevnt til titulærbiskop av Nikea med det for øye å tre inn i fremtiden som etterfølger av patriarken av Etiopia. Men dette ble det ikke noe av; så han tok opp residens i Goa i India. 

Det var mens han bodde der at pave Pius V utnevnte han til biskop for Japan og Kina. Han begav seg dermed til portugisernes nye holdepunkt i Kina, Macao, og ankom der i 1568. 

Samme år dro han inn til Kanton for om mulig å hjelpe en ung bonse (buddhistmunk) som etter sin konversjon til katolisismen var blitt slått, lagt i lenker og fengslet. Msgr. Carneiro, som egentlig hadde fått passerseddel med fritt leide, holdt på å lide samme skjebne. Han klarte til slutt å få en overordnet mandarin til å frigi den unge mannen  som så kunne bli med tilbake til Macao.

I Macao grunnla han *Santa Casa de Misericórdia*, St. Rafaelshospitalet og leprosariet *San Lázaro*. 

Etter at han i 1581 fikk en etterfølger som biskop av Macao, trakk han seg tilbake der og døde den 19. august 1583. Han ble gravlagt i St. Paulskirken.

## Verker
Carneiro skrev noen brev av historisk interesse, ett fra Mozambique (Portugisisk Østafrika), ett fra Goa, og to fra Macao. De er blitt trykket i forskjellige samlinger.

## Episkopalgenealogi
Hans episkopalgenealogi var:
* Biskop Julião de Alva
* Patriark João Nunes Barreto, S.J. *bispeviet 1555
* Biskop *Melchior Miguel Carneiro* (1516-1583) *1560

## Litteratur
*  Ángel Santos Hernández (2001). *Jesuitas y obispados: Los jesuitas obispos misioneros y los obispos jesuitas de la extinción*, vol. 2. Universidad Pontificia Comillas, Madrid. ISBN 84-89708-99-1.
## Referanser


## Se også
* Liste over kinamisjonærer tilhørende jesuittordenen
Tipper Gore

**Mary Elizabeth «Tipper» Gore** (født **Aitcheson**; 1948) er kjent som ektefellen til USAs 45. visepresident Al Gore, samt for sin kamp for sensur av grovt språk innen musikken.

## Liv og virke
Gore er utdannet psykolog og jobbet som fotograf frem til ektemannen ble innvalgt i Representantenes hus i 1976. I 1985 var hun en av grunnleggerne av Parents Music Resource Center (PMRC), et initiativ hun tok etter å ha hørt en sang av Prince. PMRC rettet seg mot tekster som tok for seg sex, vold, okkultisme, alkohol og narkotika. Dette resulterte i en høring i Senatet der artister som John Denver, Frank Zappa og Dee Snider fra Twisted Sister deltok. Høringen førte blant annet til at medlemselskapene i Record Industry Association of America (RIAA) begynte å benytte seg av et klistremerke, kjent som *Tipper Sticker* etter Tipper Gore, som var ment for å advare foreldre mot innholdet på platene. Denne episoden har siden bidratt til å gjøre Tipper Gore svært upopulært i mange musikerkretser, særlig innen rap- og rock-miljøer, og en rekke artister, blant annet Anthrax, Alice Donut, Ice T og Ministry, har på ulike måter uttrykt sitt mishag mot Gore.

Etter årene som visepresidentfrue har Tipper Gore gjort seg bemerket for sine uttalelser og standpunkter i forhold til mental helse. Hun har også, sammen med ektemannen, vært aktiv i forhold til og skrevet to bøker om å bevare tradisjonelle familieverdier. Hun er i dag bosatt i Nashville, Tennessee og har fire barn.

## Referanser


## Eksterne lenker
*
Iljusjin Il-20 (1948)

**Iljusjin Il-20** var et angrepsfly utviklet i Sovjetunionen av byrået til Iljusjin. Il-20 utmerket seg ved den ukonvensjonelle plasseringen av førerkabinen over motoren, noe som gav bedre sikt men vanskeliggjorde vedlikehold. Prototypen fløy første gang i begynnelsen av desember 1948, utstyrt med en Mikulin M-47 motor med en ytelse på 3000 hk. Beste topphastighet som ble notert under evaluering var på 515 km/t, noe som ikke var spesielt imponerende sammenlignet med Iljusjins Il-10 som allerede var i produksjon og hadde en topphastighet på 551 km/t. Forskjellige typer bestykning ble evaluert, men den siste besto av én 23 mm kanon i førerkabinens akterende, og fire 23 mm kanoner i vingene. Kanonene i vingene var montert på lavetter som kunne posisjoneres enten i flyets retning eller 23° nedover. Il-20 var også utstyrt med bomberom og festepunkter under vingene, og kunne ta en bombelast på opptil 1190 kg.

Problemer med motoren, lite imponerende ytelser og overgang til jetmotorer førte til at Il-20 ble kansellert i mai 1949.

Betegnelsen «Il-20» har blitt brukt igjen senere, på en sivil versjon av bombeflyet Il-28 og på et overvåkningsfly basert på passasjerflyet Il-18.

## Spesifikasjoner

## Eksterne lenker
* Ilyushin Il-20 / Ильюшин Ил-20
«Elisabeth»

**«Elisabeth»** var en tremastet bark, bygget ved verftet Stamann i Hamburg, Tyskland i 1836.

Under norsk flagg ble hun eid av *Nygaard* fra 1867 til 1887, og av Herman Andersen fra 1887 til 1889. Hennes hjemmehavn i Norge var Tønsberg fram til hun ble kondemnert i august 1889 etter et forlis. Hun var under kommando av kaptein Herman Andersen i de siste år fram til 1889. 

Skipet ble bygget i tre, og ingen modifikasjoner er registrert. 
Skipet var ca. 30 meter (92 fot) langt, med en maksimum bredde på 8,5 meter. Hun hadde et dypgående på 5,3 meter og et deplasement på 309 tonn.

## Eksterne lenker
* «Elisabeth» i Malmsteinregisteret
Pablo Aimar

**Pablo César Aimar Giordano** (født 3. november 1979) er en argentinsk fotballtrener og tidligere fotballspiller som er assistenttrener for  og landslagstrener for Argentina U17. 

Han startet sin profesjonelle karriere i River Plate før han ble solgt til Valencia CF i 2001. I april 2006 ble han diagnostisert med akutt hjernehinnebetennelse (meningitt). Han ble solgt videre til Real Zaragoza i juni 2006. I juli 2008 ble han solgt fra Real Zaragoza til SL Benfica for € 6,5 millioner

Han spilte for  under VM i 2002 og 2006. Maradona har kalt ham for «hans legitime etterfølger som verdens beste spiller».

Aimar var med på to seriegull og med i CL-finaletapet mot Bayern München for Valencia og var to ganger toppscorer for klubben.

## Referanser


## Eksterne lenker
*
Jevgenij Petrov (syklist)

**Jevgenij Vladimirovitsj Petrov** (russisk Евгений Владимирович Петров, født 25. mai 1978 i Belovo) er en russisk landeveissyklist som sykler for ProTour-laget Team Saxo-Tinkoff.

## Karriere
* I 1999 fikk han bronse i verdensmesterskapet på landevei for U23.
* Året etter ble han U23-verdensmester både på tempo og landevei, og russisk mester på tempo. 
* I 2002 vant han Slovenia rundt, Tour de l’Avenir og nok en gang det russiske mesterskapet på tempo.
* Han ble nektet start på den 10. etappen av Tour de France 2005 på grunn av unormale blod-verdier. 
* I 2006 ble han nummer to på siste etappe av Paris-Nice.
* Han ble nummer syv sammenlagt i Giro d'Italia i 2007.

## Referanser


## Eksterne lenker
*
Donegalbukten

**Donegalbukten** (irsk: *Bá Dhún na nGall*) er en stor, traktformet bukt nordvest på øya Irland mot Atlanterhavet. Tre grevskap har kystlinje mot Donegalbukten, Donegal i nord og øst og Leitrim og Sligo i sør. Byen Donegal ligger innerst nordøst i bukten og elven Eske renner ut i den.

Donegalbukten er republikken Irlands største bukt, og inneholder også Ulsters høyeste (og Irlands nest høyeste) havklipper ved Slieve League, som ruver 601 meter over havet.

Donegalbuktens strender har noen av de beste i Europa for surfing, forårsaket av en kombinasjon av en direkte vestvendt beliggenhet og buktens traktlignende form (de vestlige delene av Atlanterhavet blir traktet inn i et relativt lite område, noe som øker størrelsen på dønningene). Rossnowlagh og Bundoran er anerkjent av det europeiske surfesamfunnet som blant Irlands fineste surfestrender med gode fasiliteter og utmerket vannkvalitet.

## Byer og landsbyer ved Donegalbukten
* Ballyshannon
* Belleek
* Bundoran
* Coolmore
* Creevy
* Donegal
* Killybegs
* Mountcharles
* Mullaghmore
* Rossnowlagh
* Tullaghan

## Elver som renner ut i bukten

* Drowes (mellom Bundoran og Tullaghan)
* Erne (ved Ballyshannon)
* Eske (ved byen Donegal)

## Øyer i bukten
* Isle of St Ernan
* Belle's Isle
* Rotten Island

## Referanser


## Eksterne lenker

* Donegal Bay Visitors site
* Donegal Bay Weather Buoy
Henning Warloe

**Henning Warloe** (født 1961) er en norsk politiker. Han har vært både stortingsrepresentant og kommunepolitiker i Bergen, som representant for Høyre.

## Liv og virke
Han gikk Åsane gymnas og gjennomførte så førstegangstjeneste og befalsskole. Han studerte økonomi- og handelsfag ved NHH, men avla ikke hovedoppgave.

Han begynte karrieren i næringslivet som økonomisjef i grossistfirmaet Oskar Pedersen AS. Han var senere senterleder ved Kløverhuset og daglig leder i Sommer Bergen, som arbeidet med arrangementer i sentrum. I 1995 var han en av gründerne bak en motebutikk.

Han var styreleder i Ferieklubben i Bergen fra 1985 til 2003.

En av Warloes hobbyer er trylling, og fra 2008 til 2010 var Warloe president i Magiske Cirkel Norge, en landsomfattende forening for tryllekunstnere.

Warloe ble første gang valgt inn i Bergen bystyre i 1995. Han var byråd for finans, kultur og næring fra 2003 til 2007 og byråd for kultur, idrett og næring fra 2007 til 2009. Warloe var fungerende byrådsleder fra sommeren 2006 og ut året, da Monica Mæland hadde barselpermisjon. Da Fremskrittspartiet trådte ut av byrådet våren 2009, fungerte Warloe også som byråd for finans, konkurranse og utvikling.

Warloe ble valgt inn på Stortinget fra Hordaland i 2009 og fikk plass i Stortingets kirke-, utdannings- og forskningskomité.

Han ble i februar 2013 dømt til 18 dagers betinget fengsel og bot for erverv og illegal bruk av amfetamin og GHB. I forkant av dommen trakk han seg fra sine verv i Høyre, men ble sittende på Stortinget ut perioden.

Warloe var byråd for byutvikling, klima og miljø i Bergen kommune fra 14. august 2014 til valget 2015. Han fortsatte som bystyrerepresentant frem til 2023.

## Referanser


## Eksterne lenker
* 
* 
*
Jeg gikk så lange veier

***Jeg gikk så lange veier*** er en diktsamling av den norske forfatteren Paal Brekke. Den kom ut i 1945 og var hans debutbok i Norge. Temaene i diktene er bl.a. angst, ensomhet og fortvilelse. Verden oppfattes som et kaotisk sted der individet vanskelig kan orientere seg. Brekke bryter med rim-og rytmetvangen som dominerte tidligere. Diktene kan være krevende å nærme seg fordi de ofte bryter med vanlig setningsbygging, i tillegg er det flettet inn allusjoner.

Tittelen på diktsamlingen er hentet fra en avdeling i boken kalt *Hjemkomst*, der en strofe går slik:


Jeg gikk så lange veier / og segnet vel en dag, / men hørte gjennom stormen / et hjertes sprøde slag. / Et skimt av ild i mørket, der / jeg ravet uten venner. / Jeg holdt ditt hjerte foran meg / i mine valne hender.


Her merker man tematikken som var vanlig hos de yngste dikterne etter 2. verdenskrig: ensomhet og angsten som krigen hadde skapt.
David Arroyo

**David Arroyo Durán** (født 7. januar 1980 i Talavera de la Reina) er en spansk landeveissyklist.

Etter at Valverde veltet og måtte bryte Tour de France 2006, ble Arroyo satt opp som kaptein for laget. Da Pereiro Sio tok over den gule ledertrøyen senere i rittet etter å ha slått Floyd Landis med en drøy halvtime, ble Arroyo gitt jobben med å hjelpe Pereiro Sio på de tunge fjelletappene.

Arroyo vant den 19. etappen i Vuelta a España 2008.

## Referanser


## Eksterne lenker
* 
*
Philippine Department

**Philippine Department** var betegnelsen på de væpnede styrkene på Filippinene fra 1913. Øygruppen var okkupert av USA og styrkene var en blanding av amerikanske offiserer og soldater og filippinske soldater.

Under den andre verdenskrig forsvarte «Philippine Department» øygruppen og kjempet fra 8. desember 1941 mot japanske angripende styrker. Den 6. mai 1942 måtte styrken kapitulere og Filippinene ble okkupert av Japan.
Mnesarchaea

***Mnesarchaea*** er en slekt av primitive sommerfugler som bare finnes på New Zealand. Slekten blir regnet som en familie og overfamilie for seg selv, som er søstergruppen til den vidt utbredte overfamilien rotetere (Hepialoidea). I motsetning til disse har voksne *Mnesarchaea* fullt utviklede og funksjonelle munndeler. Det er beskrevet sju arter, i tillegg er det kjent omtrent like mange som foreløpig ikke er formelt beskrevet.

## Utseende
Små møll (én art har forvingelengde 3,5&nbsp;mm), brokete farget i brunt, svart, gult og hvitt. Hodet og kroppen er tett og fint, nedliggende behåret. Fasettøynene er middels store, runde og utstående. Antennene er nokså lange og tynne, perlekjede-formede. Vingene er temmelig smale og tilspissede, med lange hårfrynser langs ytterkanten av forvingen og bakkanten av bakvingen. Forvingene er brokete farget med flekker og tverrbånd, bakvingene ensfarget mørkegrå.

## Levevis
Larvene lever i silkekledte gallerier mellom levermoser og i strølaget. De voksne møllene flyr om dagen og tar næring til seg, i motsetning til søstergruppen Hepialoidea. 
## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata – Homoneura
*** Gruppen Coelolepida
**** Gruppen Myoglossata
***** Gruppen Neolepidoptera
****** Underorden Exoporia
******* Overfamilien **Mnesarchaeoidea**  – bare én familie
******** Familien **Mnesarchaeidae**  – bare én slekt
********* Slekten ***Mnesarchaea*** Meyrick, 1886
********** *Mnesarchaea acuta* Philpott, 1929
********** *Mnesarchaea fallax* Philpott, 1927
********** *Mnesarchaea fusca* Philpott, 1922
********** *Mnesarchaea fusitella* (Walker, 1864)
********** *Mnesarchaea loxoscia* Meyrick, 1888
********** *Mnesarchaea hamadelpha* Meyrick, 1888
********** *Mnesarchaea paracosma* Meyrick, 1886
I tillegg er det kjent ca. 7 hittil ubeskrevne arter

## Eksterne lenker
* 
* *Mnesarchaea* på *Tree of life*: http://tolweb.org/Mnesarchaea/11882
Løwenstrasse (Sandnes)

**Løwenstrasse** er en gate på Lura og Stokka i Sandnes. Gaten går fra Forussletta i øst til Forusbeen i vest og er to kilometer lang. Gaten er klassifisert som fylkesvei 4532.

Løwenstrasse er bygget over en 20 meter bred betongtrasé som ble anlagt av tyskerne under andre verdenskrig som taxebane mellom Sola flyplass og Forus flyplass. Betongveien ble kalt Løwenstrasse på folkemunne under krigen, fordi den var bygget av betong. I 1959–60 ble banen rehabilitert ved å legge på et lag asfalt, og det ble bygget vanlig, åtte meter bred bilvei over betongen midt på 1970-tallet. Mesteparten av denne veien heter nå Forusbeen.

Den opprinnelige Løwenstrasse gikk fra Sola Flyplass til Svanholmen (Østenden av den gamle hovedrullebanen). Delen fra Svanholmen til Riksvei 44 er bygget etter krigen, og har følgelig ingen historisk forbindelse til Løwenstrasse. Illustrasjonbildet er tatt fra enden av den egentlige Løwenstrasse mot øst, og viser følgelig den nybygde veien, og ingenting av den opprinnelige taxebanen.

Equinor (Statoil) sitt kontorbygg, Svanholmen  8, ligger ved enden.

## Referanser
Mad Max

***Mad Max*** er en australsk dystopisk action-thriller fra 1979 regissert av George Miller. Handlingen er satt til i Australia i nær fremtid. En motorsykkelbande dreper kona, barnet og kollegaen til politimannen Max, noe som driver ham til et intenst ønske om hevn. Hovedrollen som spilles av Mel Gibson.

Den har fått tre oppfølgere: *[[Mad Max 2: Landeveiens kriger]]* (1981), *[[Mad Max: Beyond Thunderdome]]* (1985) og *[[Mad Max: Fury Road]]* (2015). Sistnevnte er uten Mel Gibson.

## Om filmen
Filmen ble svært populær og innbrakte over 100 millioner dollar på kino verden over.

Den mottok tre priser fra Australian Film Institute, og juryens spesialpris ved Avoriaz Fantastic Film Festival.

## I rollene
*Mel Gibson –  'Mad' Max Rockatansky 
*Joanne Samuel –  Jessie Rockatansky 
*Hugh Keays-Byrne –  Toecutter 
*Steve Bisley –  Jim 'Goose' Rains, patruljerende offiser – Mad Max' beste venn
*Tim Burns –  Johnny the Boy 
*Roger Ward –  Fifi Macaffee 
*Lisa Aldenhoven –  sykepleier

## Referanser


## Eksterne lenker
*
Skedsmohallen

**Skedsmohallen** er en idrettshall i Lillestrøm kommune, bygget i 1981/82. Hallen har vært kommunens største innendørs idrettsanlegg, med idretter som håndball, basketball, innebandy, volleyball og friidrett. 

Tidligere ble hallen mye brukt som konsertarena. Blant artistene som har spilt i hallen er:
* Accept 1985
* Motley Crue 1986, 1989
* Al Jarreau 1987 og 1989
* Judas Priest 1988
* Gary Moore 1985, 1987
* Sade
* Nik Kershaw
* Metallica 1986, 1988
* Depeche Mode 1986
* Europe 1986, 1987, 1989
* Def Leppard 1988
* Kiss 1988
* Level 42 1987
* Tears for Fears 1985
* Frank Zappa 1988

## Eksterne lenker
* Skedsmohallen - Lillestrøms kommune
Lars Linderot

**Lars Linderot** (født 7. august 1761 i Jörlanda sogn i Bohuslän, død 23. mai 1811 i Lindome på klokkergården der) var en svensk prest og vekkelsespredikant. 

Han ble student i Lund (by) i 1778 og ordinert til prest 21. april 1787. Han var prest i Göteborgs stift og vekkelsespredikant, først i Enslöf, siden ved Göteborgs domkyrka fra 1790. Årene 1800—1811 var han komminister i Tölö forsamling, utenför Kungsbacka. 

Linderot finnes representert i 1986 års psalmbok med to verk (nr 265 og 266). I 1815 ble  hans *Andelige Sånger och Tillfällighets-Verser* utgitt med 67 salmer, som også kom ut i et nytt opplag i 1829. Den siste inneholdt 68 salmer med *Tillägg af en hittills otryckt psalm.* Han er også tatt med i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Bibliografi
* *Högmessopredikningar, en årgång. Jemte tal wid skriftermål af samma författare.* F. & G. Beijers Förlag, Stockholm. Utgitt i mange opplag og mer allment kalt «Linderots Postill».

## Salmer
* Det är så gott att få nr  86 i Hemlandssånger
* Ingen vinner frem til den evige ro (1986 nr 265) skrevet i 1798
* Säg mig den vägen (1986 nr 266) skrevet i 1811.

## Referanser


## Litteratur
* Nathan Odenvik, *Lars Linderot – Stormklockan i helgedomen.* (1958)
* Ivar Holsvik: *Salmediktere i våre salmebøker* 1950 side 60-63

## Eksterne lenker
Gips

**Gips** er et mineral som består av kalsiumsulfat med formelen CaSO4+2H2O.
## Krystallstruktur
Gips har *monoklin krystallstruktur* og forekommer oftest i naturen som transparente flak med god kløv og ofte tvillinger som kalles selenitt. Mineralet kan også forekomme silkeaktig og fibrig som såkalt *satin spar*. Dessuten kan mineralet også forekomme granulært eller kompakt. En svært finkornig hvit eller nesten fargeløs variant kalles alabast, og i ørkenområder finnes en blomstaktig opak variant med sandkorn som kalles ørkenrose. Slike ørkenrose-krystaller kan også oppstå ved inndampning fra løsning.

## Naturlige forekomster
Den finnes i større mengder og i forskjellige former over hele jorden. Man regner med at det finnes over 2000 milliarder tonn gips i tillegg til det som er løst ut i vann. Gips er et evaporitt-mineral som dannes ved total inndampning av sjøvann, vulkansk saltvann eller porevæske i bergarter. Gips dannes også når kalsiumkarbonat CaCO3, ofte i form av kalsitt, reagerer med svovelsyre som stammer fra kjemisk forvitring av svovelkis.

Noen ganger i form av jordnære aggregater, komponerer det også sandsteinsement. Gipsneoplasmer dannes i jordene i den tørre sonen: enkeltkrystaller, tvillinger ("svalehaler"), druser, "gipsroser", osv.

## Praktisk bruk
For å bruke gips til avstøpning og for å forme det, må mineralet brennes til et hvitt pulver som man løser ut i vann, former og lar tørke slik at den krystalliserer til en størknet masse.

Gips brukes i byggverk, blant annet i gipsplater for å lage vegger og som dekor, såkalt stukkatur, til modellering, formavtrykk og gipsbandasjer.

Gips har også overtatt for kritt som materiale for å skrive på tavler, selv om det fremdeles kalles kritt.

## Se også
* Alabast
* Gipsplater
* Stukkatur

## Referanser


## Eksterne lenker
*
Britisk Nord-Amerika

**Britisk Nord-Amerika** er betegnelsen på områdene Storbritannia kontrollerte i det kontinentale Nord-Amerika etter anerkjennelsen av USA i 1783. Betegnelsen ble først benyttet uformelt i 1783, men den var generelt uvanlig før *Report on the Affairs of British North America* (1839), også kalt for Durham-rapporten. Disse territoriene utgjør i dag Canada og Pacific Northwest (stillehavskysten i nordvest) i USA.

Ved den amerikanske revolusjon i 1775 kontrollerte Storbritannia tyve kolonier nord av Mexico. Ved Parisavtalen fikk de tretten amerikanske koloniene sin selvstendighet og Florida (Østflorida og Vestflorida) ble avgitt til Spania. De gjenværende britiske koloniene sluttet seg etter hvert sammen i staten Canada. Unntaket var Newfoundland som ikke ble en del av Canada før 1949.

## Koloniene i Britisk Nord-Amerika
Koloniene som eksisterte før signeringen av Oregon-traktaten i 1846:

*Provinsen Canada (tidligere Øvre Canada og Nedre Canada)
*Newfoundland
*Nova Scotia
*New Brunswick
*Prince Edward Island
*Rupert's Land
*Columbia-distriktet/Oregon Country (delt med USA) 

## Referanser
Miniatyrflaske

**Miniatyrflaske**, **miniflaske** eller **småflaske** er en liten flaske med et volum på høyst 0,1 liter.

Flasken er ofte en forminsket utgave av vanlige flasker med samme vare, oftest brennevin, bitterdram eller likør. Fra gammelt ble slike flasker laget for hånd. Det finnes derfor en del kunstferdige flasker, som er unika, eller bare finnes i få eksemplarer.

Samling av miniatyrflasker er derfor blitt hobby for noen. I 2003 åpnet eiendomsinvestoren Christian Ringnes *[[Småflaskemuseet]]* i Oslo sentrum. Der er 12 500 av i alt 50 000 småflasker fra hans private samling utstilt i 50 installasjoner. Utstillinga, som på engelsk kalles *The Mini Bottle Gallery*, er verdens eneste miniflaskemuseum.

Den amerikanske forfatteren Graham Greene beskriver i romanen *Vår mann i Havana* en scene der «helten» spiller dam mot sjefen for det hemmelige politiet, der dambrikkene består av miniatyrwhiskyflasker, og en ikke kan ta neste trekk før en har drukket innholdet i de brikkene en har slått ut av spillet.

Noen få produsenter av bitterdram leverer kun på slike flasker.

## Eksterne lenker
* Småflaskemuseet i Oslo
Santa Isabel (øy)

**Santa Isabel** (Bugotu, Mbughotu) er den største øya i Isabel-provinsen i Salomonøyene i Stillehavet. Den er 20 mil lang, og dermed den lengste øya i landet. 

Øya er vulkansk. Den består av flere bratte fjellkjeder som atskilles av djupe elvedaler. Det høyeste punktet er Sasari-fjellet (1220 meter). 

Santa Isabel var det første stedet på Salomonøyene som fikk kontakt med europeere. Det var da ekspedisjonen til Álvaro de Mendaña de Neira ankra opp i februar 1568. Isabel var skytshelgen for denne ekspedisjonen, som tilbrakte rundt to måneder på øya.
Studentrabatt

**Studentrabatt** er et spesielt avslag på pris på et produkt eller en tjeneste, som er direkte rettet mot og eksklusivt for studenter.

For å oppnå studentrabatt, må man kunne forevise et gyldig studentbevis. Det kan være fysisk studentbevis med semesterkvittering eller digitalt studentbevis på mobiltelefon, bevis uten bilde må framvises sammen med legitimasjon. For at studiebeviset skal være gyldig kreves det at studenten har en aktiv studierett, har semesterregistrert seg og har betalt semesteravgift. Dette får man dersom man studerer ved en høgskole eller et universitet i Norge.

## Kollektivtransport
Studentrabatt på kollektivtransport er statlig bestemt og ligger under samferdselsdepartementet. Rabatten har til hensikt å gjøre kollektivtransport mer attraktiv for ungdom og dermed bidra til å skape gode reisevaner for denne målgruppen for fremtiden. Den statlige bevilgningen skal dekke 40 prosent rabatt på periodekort for skoleelever og studenter under 30 år, det vil si elever og studenter som har studier ved offentlig godkjent fagskole, høgskole og universitet som hovedbeskjeftigelse, og som ikke mottar lønn i forbindelse med studiene. I 2007 åpnet samferdselsdepartementet for at fylkeskommunene ved hjelp av egne midler kan finansiere studentrabatt på kollektivtrafikk for studenter over 30 år. Den øvre aldersgrensen for å kvalifisere til studentrabatt varierer mellom ulike fylker og ulike selskaper.

## Utbredte studentrabatter
* Kollektivtransport – buss, trikk, tog
* Reiser – fly, hotell, overnatting, reisebyrå
* Tannlege og helsetjenester
*  Abonnementer – mobilabonnement, strømmetjenester, bredbånd, programvare og applikasjoner
*  Trening – treningssenter, idrettsforeninger
*  Mat og drikke – restauranter, kafeer, utesteder
*  Kultur – museum, teater, kino, arrangement
*  Frisør

## Referanser
Jervis Johnson

**Jervis Johnson** (født 12. juni 1959 i London) er en britisk spilldesigner som jobber for ''Games Workshop''. Han skapte Blood Bowl, og har også deltatt i produksjonen og utformingen av andre miniatyrspill slik som Warhammer 40.000, Necromunda og .

## Referanser
Bertram Ramsay

**Bertram Home Ramsay**  (født 20. januar 1883 i London, død 2. januar 1945 i Toussus-le-Noble) var en britisk admiral under den andre verdenskrig. Han var en viktig bidragsyter innen fagfeltet amfibiekrigføring.

## Liv og virke
### Bakgrunn
Han var av en gammel skotsk slekt. I 1898 gikk han inn i Royal Navy. 

### Royal Navy
Han tjenestegjorde på HMS «Britannia», der han var leder midtskips innen et år. Ramsay var *Knight Commander* av Order of the Bath, kommandør av Order of the British Empire og medlem av Royal Victorian Order. Utnevnelsen til *Knight Commander* medførte at han ble adlet og at han fikk rett til å føre tiltaleformen *[[sir]]* foran sitt navn.

Han forhindret en potensielt alvorlig konflikt mellom statsminister Winston Churchill, og den britiske kongen Georg VI, da statsministeren  informerte kongen om at han aktet å observere D-dagen, den 6. juni 1944, om bord på HMS «Belfast», en britisk krysser som skulle stå for en del av bombardementet av den tyske forsvarslinjen. 

Den britiske konge, som selv var en erfaren sjømann og en veteran fra Jyllandsslaget under den første verdenskrig kunngjorde likeså at han ville følge med sin statsminister på denne observasjonen av hvordan D-dagen foregikk. Kongen og statsministeren var i tottene på hverandre før møtet med admiral Ramsay som plent nektet å ta ansvar for sikkerheten til hverken kong Georg eller Churchill. Ramsay beskrev faremomentene ved å ha både kongen og statsministeren ombord i HMS «Belfast», og det faktum at både kongen og Churchill ville være nødvendig på land i tilfelle landingene gikk svært dårlig og umiddelbare beslutninger var nødvendige. Dette avgjorde saken, og både Winston Churchill og kong George VI holdt seg i land på D-dagen.

Den 2. januar 1945, bare få måneder før den andre verdenskrig var over, ble Ramsay drept da flyet han var ombord i krasjet under takeoff på Toussus-le-Noble, sørvest for Paris. Han var på vei til en konferanse, der blant andre general Bernard Montgomery skulle være med og som skulle foregå i Brussel.

## Referanser


## Litteratur
* David Woodward: *Ramsay at War. The Fighting Life of Admiral Sir Bertram Ramsay.* W. Kimber, London 1957.
* W. S. Chalmers: *Full Cycle. The Biography of Admiral Sir Bertram Home Ramsay KCB KBE MVO.* Hodder & Stoughton, London 1959.
Enspiller

**Enspiller** (engelsk: single-player) er i videospill begrepet for spill som bare en spiller kan spille av gangen. For at flere enn en spiller kan delta i et videospill må videospillet ha en flerspiller-funksjon.

De fleste moderne videospill er designet med enspillermoduser, men mange støtter også en flerspillermodus.
## Referanser
Hamborg

**Hamborg** er et gårdsnavn flere steder i Norge, spesielt på Østlandet, eksempelvis ved Fossumbrua over Glomma i Indre Østfold. Det er også en dansk og tidligere brukt norsk navneform på den tyske byen Hamburg.

Navnet er per januar 2020 brukt som etternavn for 207 personer i Norge.

## Referanser
Alicante lufthavn

**Aeropuerto de Alicante** (IATA: **ALC**, ICAO: **LEAL**; spansk: Aeropuerto de Alicante, katalansk: Aeroport d'Alacant), opprinnelig kalt **El Altet**, er hovedflyplassen i Alicante-provinsen i Spania. Flyplassen ligger i Elx (Elche) kommune, 9 km sørvest for Alicante.

El Altet ble åpnet i 1967, da den erstattet den gamle La Rabassa, som hadde vært Alicantes flyplass siden 1936. Flyplassen tok da navn etter bydelen El Altet i Elx. 80% av trafikken er internasjonal trafikk.

I 2011 var  passasjerer innom flyplassen.

## Ny terminal
Utbyggingen ble gjennomført fra 2005 til mars 2011 med en investering av 670 millioner euro. Aena og staten gjennomført en fullstendig renovering og modernisering av infrastrukturen slik at flyplassen effektivt kan ta imot en vekst i lufttrafikken. El Altet bli en av Spanias mest moderne flyplasser, med kapasitet for 20 millioner passasjerer.

Dagens terminal er på 333.500 kvadratmeter. Dette nye terminalbygget er på seks etasjersammen, med en ny parkeringsplass på seks etasjer og et totalt areal på 122.500 kvadratmeter.

Parkeringskapasiteten er doblet fra 2000 til 4200 parkeringsplasser og så å si alle P-plassene er under tak. Bussen parkeringskapasitet er doblet fra 31 til 60 busser.

Antall innsjekkingsskranker er økt fra 42 til 96 og utganger (gates) til flyene er doblet fra 12 til 26 utganger. Det kommer 14 bagasjebånd.

## Ruter og selskaper

## Referanser


## Eksterne lenker
* AENA - Alicante lufthavn
* AENA - Alicante lufhavn: Ny terminal
Borgermesteren

**Borgermesteren** kan ha flere betydninger

* Borgermester, den øverste administrative og politiske lederen for en by eller kommune.
*Borgermesteren (roman), roman skrevet av den engelske forfatteren Thomas Hardy.
Saipan

**Saipan** er en øy i Mikronesia i den vestlige delen av Stillehavet og tilhører Nord-Marianene, som er underlagt USA. Saipan er 115 km² og ved folketellingen i 2000 var befolkningen på 62&nbsp;392. Øya er et populært turiststed, særlig blant japanske, koreanske og kinesiske turister. Det er det eneste amerikanske territoriet kinesiske statsborgere kan reise til uten visum.

Under andre verdenskrig ble Saipan okkupert av japanske styrker og gjenerobret av USA i 1944.

## Referanser
Flerspiller

Et **flerspillervideospill** (engelsk: **multiplayer video game**) er et videospill som flere enn en person kan spille i samme omgivelser samtidig, enten lokalt eller over internett. Man kan spille flerspillerspill via LAN, Internett eller «splitscreen» (flere spillere på samme skjerm) på samme tid. Sistnevnte er spesielt brukt i mange konsollspill. Flere videospill har både enspiller- og flerspiller-modus, som for eksempel *[[Minecraft]]*.

## Asymmetrisk flerspiller
Et spill som har «asymmetrisk flerspiller» (engelsk: *asymmetrical multiplayer*) har ujevne lag eller forskjellige evner blant spillerne, som gir en forskjellig spillopplevelse fra et lag til det andre. Eksempler på spill som har sterk asymmetri er *[[Deathgarden: Bloodharvest]]*, *[[Last Year: The Nightmare]]*, *[[Friday the 13th: The Game]]* og *[[Dead by Daylight]]*, hvor spillerne er på ett av to lag. Det ene laget er én spiller, som har målet om å eliminere de fire–fem andre spillerne på det andre laget. Spilleren som er alene har sterke evner som eventuelt kan fjerne en spiller fra spillet, mens spillerne som må overleve kan ha et utvalg av evner og egenskaper som hjelper dem å komme seg vekk fra den enslige spilleren.

## Se også
* Enspiller

## Referanser
Elisabeth Schumann

**Elisabeth Schumann** (født 13. juni 1888 i Merseburg i Tyskland, død 23. april 1952 i New York i USA) var en tysk sangerinne som sang opera, operetter og romanser, og etterlot seg et stort antall opptak.

## Referanser


## Eksterne lenker
* 
* Omfattende biografi og mye foto (engelsk)
Aymara (språk)

**Aymara** er et aymaransk språk som snakkes av aymaraene i Andesfjellene, de fleste av dem i Bolivia og Peru, men også i Chile. Sammen med quechua og spansk er det offisielt språk i Bolivia og deler av Peru. Det snakkes av rundt 2,2 millioner mennesker, og er et av få indianske språk i Amerika som har over én million talere.

Noen språkforskere har hevdet at det er et slektskap mellom aymara og det andre store urspråket i regionen, quechua. Dette er imidlertid omstridt &ndash; selv om det er likheter mellom dem, mener de fleste språkforskere at disse likhetene bedre kan forklares som et resultat av en språkbunt heller enn en genetisk forbindelse.

Aymara er et agglutinerende og til en viss grad polysyntetisk språk, og standard setningsoppbygging er subjekt&ndash;objekt&ndash;verb.

## Referanser
Bones Pictures

**Bones Pictures** er et selvstendig amatørfilmselskap som ble etablert i Bergen i utgangen av 2006. Bones Pictures kommer fra stedsnavnet Bønes, gjort om til en mer internasjonal løsning, Bones. Selskapet ble opprinnelig grunnlagt av Frederik Økland, Lars Andreas Mork Myking, Mats Sævig og Øyvind Svanes Lunde. Deres filmuttrykk varierer i takt med filmsjangrene, som de har benyttet seg mange forskjellige av. 

## Filmer produsert av Bones Pictures
*2006 *Don't Close Your Eyes*   (trailer)
*2006 *The News*   (Fiktiv nyhetssending)
*2007 *John Ronald Reuel Tolkien*   (Dokumentar)
*2007 *Royal Flush*   (Actionkomedie, kortfilm)
*2007 *Dealer*   (Drama, kortfilm)

## Eksterne lenker
BonesPictures.net – hjemmeside
Saint-Valery-en-Caux

**Saint-Valery-en-Caux** er en kommune i departementet Seine-Maritime i regionen Normandie nord i Frankrike. Saint-Valery-en-Caux ligger ved Den engelske kanal, ca. 30&nbsp;km vest for Dieppe og 30&nbsp;km øst for Fécamp – og en mils vei fra kjernekraftverkene i Paluel. Den har status som badeby/strandsted (fransk: *[[Station balnéaire]]*).

## Historie
Ifølge franske krøniker ble byen grunnlagt av benediktinermunker år 990 e.Kr.. Den er i dag en liten fiskerlandsby inne i en vik i kalkklippene som kysten består av. Hovedinntekten i dag er turisme.

I England er stedet kjent for å være byen der British 51st (Highland) Infantry Division og franske tropper overga seg til Rommel 12. juni 1940. Byen ble langt på vei ødelagt i kampene, der fransk ridende kavaleri faktisk forsøkte med angrep på tysk motorisert og pansret kavaleri (i stridsvogner).

## Vennskapsby
*  Inverness, Skottland

## Befolkningsutvikling
***Antall innbyggere i kommunen Saint-Valery-en-Caux***

## Referanser


## Eksterne lenker
* 
* Kommunedata INSEE
Akse

En **akse** er en (vanligvis tenkt) midtlinje gjennom figurer, legemer eller systemer, eller en linje som noe roterer omkring.

Ordet har flere bruksområder:

* Symmetriakse &ndash; en akse Euklidisk geometri
* Rotasjonsakse &ndash; en akse i mekanikk, ikke å forveksle med aksel, som betegner en maskindel (men en aksel roterer ofte om sin akse)
* Akse (geometri) &ndash; en linje som angir en dimensjon i et kartesisk koordinatsystem
* Monumentalakse &ndash; en byplanmessig akse
* Politisk taler man også om akser, eksempelvis Berlin&ndash;Roma-aksen (Aksemaktene) og Ondskapens akse
Lindstrøm

:*For artisten Lindstrøm – se [[Hans-Peter Lindstrøm]]*
**Lindstrom** – **Lindstrøm** – eller **Lindström** er et etternavn som kan vise til:

*Anders Lindström – svensk gitarist og pianist
*Bjarne Lindstrøm – norsk diplomat
*Curt Lindström – ishockeyspiller og -trener
*Daniel Lindström – svensk artist
*Freddie Lindstrom – baseballspiller
*Gustaf Lindström – svensk paleontologist
*Hans-Peter Lindstrøm – norsk artist
*Harry Lindstrøm – norsk embetsmann
*Henrik Lindstrøm – kokk – polfarer
*Marika Lindström – svensk skuespillerinne
*Mikko Lindström – gitarist
*Morgan Lindstrøm – norsk musiker og komponist
*Rune Lindstrøm – norsk musiker
*Tobias Lindström – svensk ishockeyspiller
Johorestredet

**Johorestredet** er et sund som danner grenseskillet mellom Malaysias delstat Johor og Singapore. Det er to forbindelser over stredet, den ene, moloen «Johor-Singapore Causeway», sees på bildet, den andre er en bro som kalles «Second link». Malaysia har ønsket å erstatte moloen med en bro, men har ikke kommet til enighet med Singapore om dette, blant annet fordi  man ville endre økologiske forhold om det ble gjennomstrømning i et område som nå har vært tett siden moloen ble bygget.   Man vet ikke konsekvensene for blant annet sjøkuarten dugong ved en slik endring.

## Eksterne lenker
*
Portuñol

**Portuñol**, sammentrekning av **português** og **español**, er en blandning av portugisisk og spansk som snakkes i Sør-Amerika, først og fremst i grensetraktene mellom Brasil og Uruguay.
.td

**.td** er Tsjads nasjonale toppnivådomene (ccTLD) for Internett.

## Registrering
Registreringer foretas direkte på andre nivå.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .td whois informasjon
Alex Zülle

**Alex Zülle** (født 1968) er en tidligere sveitsisk landeveissyklist. Han var ansett som en av verdens beste syklister på 1990-tallet.

Selv om Zülle har en imponerende merittliste, klarte han aldri å vinne Tour de France. I hans aktive karriere ble rittet dominert først av Miguel Indurain (5 seire) og siden Lance Armstrong (7 seire), men Zülle tok med seg to andreplasser hjem til Sveits (i 1995 og 1999). Zülle hadde mer suksess i Vuelta a España, som han vant i 1996 og 1997. I 1996 ble han også verdensmester på tempo. 

I 1998 syklet Zülle for Festina-laget som ble kastet ut av Tour de France på grunn av alvorlige dopingbeskyldninger i den såkalte Festina-affæren. Han la opp som aktiv syklist i 2004.

## Lag
* ONCE (1991–97)
* Festina (1998)
* Banesto (1999–2000)
* Coast (2001–03)
* Phonak (2003–04)

## Referanser


## Eksterne lenker
* 
*
Mailand

**Mailand** kan vise til:

* Mailand videregående skole – i Lørenskog
* Mailand – tysk navn på den italienske byen Milano
Avinguda Diagonal

**Avinguda Diagonal** er en av de lengste og viktigste gatene i den katalanske byen Barcelona. Den starter ved Plaça de Llevant, som ligger like ved Fòrum nede ved kysten, og går diagonalt gjennom byen, til kommunen Esplugues de Llobregat. Avenyen er rundt 11 kilometer lang og har en konstant bredde på 50 meter.
Abraham Olano

**Abraham Olano Manzano** (født 22. januar 1970 i Anoeta) er en tidligere spansk landeveissyklist. Han fikk en viss berømmelse da han ble verdensmester i landeveisritt i 1995 og verdensmester på tempo i 1998. Han vant Vuelta a España i 1998, og kom på pallen i Giro d'Italia to ganger (nummer 3 i 1996 og nummer to i 2001), i tillegg til seire i mindre etapperitt.

## Lag
* Lotus-Festina (1992)
* Clas-Cajastur (1993) 
* Mapei (1994)-(1996)  
* Banesto  (1997)-(1998)  
* ONCE  (1999)-(2002)

## Eksterne lenker
*
.pm

**.pm** er Saint-Pierre og Miquelons nasjonale toppnivådomene (ccTLD) for Internett. Dette toppnivådomenet administreres av AFNIC (Fransk Registreringsenhet), men registreringstjenestene er for tiden suspendert.

## Se også
* Domenenavn
* Landskoder (internett)
* Toppnivådomene

## Eksterne lenker
* IANA .pm whois informasjon 
* .pm informasjonsnettsted
Duma

**Duma** (russisk: *Ду́ма*, opprinnelig betydning «å tenke etter») er den generelle betegnelsen på en lovgivende forsamling i det moderne og historiske Russland. Historisk sett kunne ordet også betegne et medlem av en slik lovgivende forsamling. 

## Se også
*Statsdumaen, dagens russiske andrekammer
*Statsdumaen (Det russiske keiserdømmet), politisk forsamling fra tidlig 1900-tall
Sinksulfat

**Sinksulfat** er et salt som har den kjemiske formelen ZnSO4. Det blir ofte brukt ved galvanisering av stål for å hindre korrosjon (rust).